Hargeysa (Hubaal)-Mujaahid Maxamed Xaashi Climi oo ka mid ah Siyaasiiyinta Somaliland, kana tirsan Madasha wada tashiga Somaliland, horena u ahaan jiray Wasiirka Maaliyadda ee Xukuumaddan, ayaa ka hadlay Dhaqaalaha dalka, waxaanu tilmaamay in Dhaqaalaha dalka soo gala si farsamo xun loo maamulo,oo Dhaqaalo la’aani aanay dalka ka jirin balse ku tala gal aanu jirin, waxaanu tilmaamay in adeegyadii aasaasiga ahaa ee Arrimaha Bulshada ay meesha ka baxayso haddii Dhaqaale la waayo, waxaanu Tusaale u soo qaatay Mishiinada Keliyaha sifeeya, oo fadhiya, oo qiimihiisu yahay 45-kun oo doolar, halka uu sheegay in Mushaharka Madaxweynuhuna yahay bishii 36-kun oo doolar.
